Suurlemoensterretjies | Food24
Voorverhit oond tot 180 &degC.
Smeer bakplate met botter of spuit met 'n kleefwerende middel.
Sif meel en versiersuiker saam.
Voeg suurlemoenskil by en meng deur.
Maak 'n holte in die middel van die droë bestanddele en voeg botter, suurlemoensap en vanieljegeursel by.
Vryf botterblokkies in droë bestanddele in en werk mengsel met vingerpunte goed deur om 'n deeg te vorm. Draai deeg in kleefplastiek toe en plaas vir minstens 30 minute in die yskas.
Rol deeg op 'n meelbestrooide oppervlak uit tot sowat 3 mm dik en druk sterretjies of enige ander vorm van jou keuse met 'n koekiedrukker uit.
Plaas op gesmeerde bakplate en bak vir sowat 8 minute.
Berei versiersel: Sif versiersuiker.
Voeg net genoeg suurlemoensap by om 'n smeerbare, nie te loperige versiersel te vorm.
Smeer versiersel oor afgekoelde koekies.
Indien verkies kan silwer balletjies, fyngekapte pistasieneute of suikerkristalle bo-oor gesprinkel word.